Mantingos futbolo arena

„Mantingos“ futbolo arena, dar žinoma kaip Marijampolės futbolo arena (2008–2019 m. ARVI arena, 2020–2023 m. Hikvision arena) – futbolo stadionas Marijampolėje. Namų rungtynes žaidžia A lygos klubas FK Sūduva. Tai pirmasis futbolo stadionas, pastatytas nuo Lietuvos nepriklausomybės atkūrimo. Stadione 2012 m. vyko Lietuvos futbolo taurės finalas. Greta stadiono yra Marijampolės futbolo arenos maniežas, kuriame futbolą galima žaisti ištisus metus. Šalia stadiono funkcionuoja ir dvi futbolo treniruočių aikštės po atviru dangumi. Istorija XX a. ir XXI a. pradžioje pagrindinis miesto stadionas buvo Sūduvos sporto centro stadionas. Naujo sporto komplekso statybos darbai buvo pradėti 2007 m. gegužę ir baigti 2008 m. rugpjūtį. Projekto metu pastatyta daugiafunkcinė sporto ir turizmo bazė, kurią sudaro futbolo stadionas, dengtas sporto maniežas ir futbolo aikštynas. Pastarasis įrengtas dar 2003 m. iš VšĮ Marijampolės futbolo klubo dalininkų lėšų. Pagal tuometinį rėmėją, stadionas buvo pavadintas ARVI arena. Šalia stadiono taip pat buvo įrengtas 2660 vietų dengtas futbolo maniežas (dar vadinamas Marijampolės futbolo arena), kuriame futbolą galima žaisti visus metus. Šalia stadiono įrengtos ir dvi futbolo treniruočių aikštės po atviru dangumi. Stadionas atidarytas 2008 m. liepos 6 d. (architektas S. Tamkvaitis, konstruktorius V. Gervė). Atidarymo ceremonijoje dalyvavo stadiono direktorė I. Paškauskaitė, savivaldybės mero pavaduotojas V. Brazys, Seimo narys Algirdas Butkevičius, apskrities viršininkas A. Mitrulevičius, meras R. Jonikaitis, Lietuvos KKSD direktoriaus pavaduotojas M. Kačkanas, Seimo narys A. Rimas, į rungtynes susirinko per 6000 žiūrovų. Atidarymo rungtynėse „Sūduva“ susitiko su daugkartiniais Lietuvos čempionais FBK Kaunas futbolininkais. Rungtynės baigėsi rezultatu 0–0. Pirmąjį įvartį šiame stadione pelnė Sūduvos žaidėjas Sergej Koziuberda – jis pasižymėjo 2008 m. liepos 17 d. UEFA taurės atrankos rungtynėse prieš Velso The New Saints FC klubą. 2009 m. gegužės mėnesį stadione įrengtos papildomos tribūnos, kurios padidino talpą iki 6250 vietų. 2011 m. stadioną ėmė remti „Arvi“ įmonė, pagal kurią vadintas ir stadionas. 2013 m. liepos 20 – rugpjūčio 1 d. stadione vyko 2013 m. Europos U-19 futbolo čempionatas. Šiame stadione žaidė Ispanijos, Portugalijos, Turkijos, Serbijos, Gruzijos rinktinės, vyko finalas tarp Prancūzijos ir Serbijos. Rungtynes transliavo „Eurosport“ televizija. 2019 m. gruodžio 11 d. pasirodė pranešimai, kad ARVI grupė neberems „Sūduvos“ klubo. Stadionas buvo laikinai pervadintas į Marijampolės futbolo areną. 2020 m. sausį kinų kompanija „Hikvision“ tapo FK Sūduva generaliniu rėmėju, dėl to vardas buvo perteiktas ir stadionui – oficialus pavadinimas tapo Hikvision arena (arba Hikvision arena (stadionas), siekiant atskirti nuo maniežo). 2023 m. vasarį tapo aišku, kad „Hikvision“ neberems klubo, o stadionai nebenaudos šios firmos pavadinimo – stadionas vėl vadinosi Marijampolės futbolo arena. Nuo stadiono atidarymo, nuosavybę dalinosi Marijampolės miesto savivaldybė bei FK Sūduva savininkas Vidmantas Murauskas. 2023 m. lapkričio pabaigoje V.Murauskas pardavė Marijampolės miesto savivaldybei iki šiol turėtas 50% Marijampolės futbolo stadiono ir arenos (maniežo) akcijas. 2026 m. kovo 4 d. oficialiai paskelbta, kad arena dėl rėmimo sutarčių pervadinama „Mantinga“ („Mantingos“ futbolo arena). Rungtynės Finalai Stadione įvyko vienerios Lietuvos futbolo taurės finalo rungtynės. Lietuvos rinktinės rungtynės Galerija Šaltiniai